### Beslutninger:

Sagens behandling blev udsat i byrådets møde den 27. april 2022.

### Resume

Velfærdsteknologisk OPI-pulje (VT OPI) har til formål at udvikle og udbrede velfærdsteknologi inden for alle kommunens serviceområder.

Byrådet orienteres hermed om anvendelsen af de tværgående midler i forbindelse med regnskabsaflæggelsen for 2020 og 2021.

I 2020 er der udmøntet 3.5 mio. kr. til i alt 5 projekter og i 2021 er der udmøntet 1.3 mio. kr. til i alt 4 projekter (inkl. 1 merbevilling). Projektporteføljen ultimo 2021 omfattede 17 igangværende projekter.

I løbet af 2020 og 2021 er der afsluttet 13 projekter. Hitraten for 2020– dvs. andelen af projekter, som videreføres i AaK efter at de afsluttes i regi af VT-OPI - er over 60% og dermed rigtig god. Det er endnu ikke muligt at lave en hitrate for projekter afsluttet i 2021, da ikke alle er færdigevaluerede.

Med budgetforlig for 2021 blev puljens budget reduceret med 2 mio. kr. og puljens navn ændret til Velfærdsteknologisk OPI-pulje med et signal fra forligspartierne om, at der skulle lægges vægt på OPI-projekter, og samarbejde med erhvervslivet generelt. I den forbindelse har styregruppen tiltrådt et nyt kommissorium med ikrafttræden pr. 1.1.2021. Det årlige budget er på 4 mio. kr.

### Beslutningspunkter

Det indstilles:

At 1) at orienteringen om den Velfærdsteknologisk OPI-pulje tages til efterretning.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.